《燕市有怀惟度魏子时客楚南》
清代·王廷璧

酒散繁台雁影单，十年客梦老渔竿。长镵杜甫沿山斸，短铗冯驩带月弹。

回首沧桑皮骨尽，伤心湖海鬓毛残。传来战火三湘满，何处梅花续旧欢。

作者简介：河南祥符人，字昆良。顺治九年进士，分刑部任部曹。康熙初擢越东少参。旋因言将兵扰民事左迁汀州。十二年擢西凉庄兵备道。寻病卒。有《珠树堂文集》、《聚远楼诗集》。